Zana (bend)

**Zana** je pop-rok grupa iz Beograda, uspešna tokom 1980ih u bivšoj Jugoslaviji. Grupu danas sačinjavaju pevačica Jelena Galonić i klavijaturista Zoran Živanović

## Počeci
Zanu su u Beogradu 1980. osnovali klavijaturista Zoran Živanović i gitarista Radovan Jovićević. Grupa je dobila ime po svojoj prvoj i najpolularnijoj pevačici Zani Nimani.

Grupa je objavila nekoliko singlova pre svog prvog albuma *„Loše vesti uz rege za pivsku flašu“* koju je izdao Jugoton 1981. Tokom ovog kraćeg i manje poznatog početnig perioda, Zana je bi novo talasna grupa. Zanine pesme su se nalazile na kompilacijama *„[[Svi marš na ples!]]“* i *„Vrući dani i vrele noći“*.

## Popularnost
Grupa, a posebno Zana Nimani su postigli popularnost širom bivše Jugoslavije sa drugim albumom *„Dodirni mi kolena“* koji su izdali za Jugoton. 1982. Sa ovim albumom grupa se prebacila na više pop zvuk. Međutim, izvesni tragovi njihove prethodne faze su bili očigledni i na ovoj ploči. Album je snimnjen u Torsbiju, Švedska, između 20. maja i 25. juna 1982, a postavu su činili: pevačica Zana Nimani, klavijaturista Zoran Živanović, gitaristi Radovan Jovićević i Igor Jovanović, basista i prateći vokal Bogdan Dragović i bubnjar Pavle Nikolić.
Godine 1983. su objavili treći album *„Natrag na voz“*, na kojoj se nalazile pesme *„Majstor za poljupce“* i balada *„Jabuke i vino“*, duet Zane Nimani i bivšeg člana Bijelog dugmeta Željka Bebeka.

## Solo karijera Zane Nimani
Zana Nimani je 1985. napustila grupu i započela uspešnu solo karijeru. Godine 1986. je objavila solo album *„Noćas pevam samo tebi“*.
Zana Nimani se neposredno pred raspad bivše Jugoslavije seli u inostranstvo i danas živi u Kanadi.

## Zana bez Zane
Uprkos Zaninom odlasku, grupa je nastavila da radi pod istim imenom sa novom pevačicom Natašom Gajović (1985-1988), koja je prevala na albumima *„Crvene lale“* (PGP RTB 1985), *„Otkinimo noćas zajedno“* (PGP RTB 1987) i *„Vlak“* (Diskoton 1987) sa gostima kao što su Mladen Vojičić Tifa i Laza Ristovski iz Bijelog dugmeta. Uz dolazak nove pevačice, grupa je promenila svoj stil ka komercijalnijom pop muzici. Iz ovog perioda se izdvajaju pesme *„Vejte snegovi“* i *„Oženićeš se ti“*. Nataša Živković (1989-1990) je zamenila Gajovićku i pevala je na albumu *„Miš“* (Diskoton, 1989) Pre dolaska druge Nataše u grupu su došli Saša Al-Hamed (bubnjar ex Divlji Andjeli) i Zoran Jakšić (basista). Na albumu se našao hit *„Rukuju se, rukuju“*. Gost na ovom albumu je bila srpska popfolk i kasnije turbofolk zvezda Dragana Mirković.

Sadašnja pevačica Jelena Galonić se pridružila grupi 1990. Sa njom je grupa objavila albume: *„Nisam, nisam“* (1991), *„Tražim“* (PGP RTS 1993), *„Zanomanija“* (PGP RTS 1997), *„Prijatelji“* (PGP RTS 1999) i *„Kvaka“* (PGP RTS 2001).

Osnivač grupe Radovan Jovićević je napustio grupu 1999. i preselio se u Sjedinjene Države. Grupa je 2006. objavila album *„Kao nekad“* na kom su se našli remiksi starijih hitova *„Dodirni mi kolena“* i *„Vejte snegovi“*.

U jesen 2006. u grupu dolazi Miljan Davidović,na mesto stalnog klavijaturiste pored Žike. Kao koncertni i studijski muzičar Miljan je saradjivao i svirao sa grupama Moby Dick, Magazin,Saša Vasić,Amadeus bend, Calcutta, Queen Real Tribute i mnogi drugi..
Na njegov predlog u grupu Zana dolazi i gitarista Dejan Trajković ( Saša Vasić, Z.Čolić, Calcutta..)
Posle odlaska Srđana Dunkića na mesto bubnjara dolazi Milica Rančić.
Ova postava se održala do dan danas i obeležila 30. godina grupe velikim koncertomu Sava Centru 2010.

## Sadašnja postava grupe ZANA
*Zoran Živanović - Klavijature, Vokali
*Jelena Živanović - Vokal
*Zoran Jakšić Jakša - Bas 
*Miljan Davidović - Klavijature
*Dejan Trajković - Gitara
*Milica Rančić - Bubanj

## Festivali
* **Beogradsko proleće:**
* Leto, BG proleće '81
* **MESAM:**
* Da li čuješ, da li osećaš, MESAM '86
* Rukuju se, rukuju, MESAM '89
* **Sunčane skale:**
* Rezervacija, Sunčane skale 2003

## Vanjske veze
* Zvaničan sajt 
* Zana Bio at Balkanmedia 
* Short info at Discogs
* Dejan Djokić: Ex-Yugoslav Rock at openDemocracy Ltd. (incl. Zana) 
* CD "Prijatelji" promotion at ''Glas javnosti'' magazine, Serbia 
* Promotion of the album "Kao nekad" - ''Republika'' daily newspaper, Montenegro 
* City Records, Serbia - Catalogue of 1980s Retro compilations incl. Zana 
* 25th Anniversary of Zana - ''Večernje novosti'' newspaper, Belgrade, Serbia 
* ''Kurir'' magazine, Serbia